Chippendale-tyylinen tuoli
"Two Bookcases", *Director*, 1754
"A Design for a State Bed", *Director*, 1762
Kiinalaistyylinen Chippendale-pöytä
**Thomas Chippendale** (5. kesäkuuta 1718 Otley, Leeds – marraskuu 1779 Lontoo) oli lontoolainen puuseppä ja kalustesuunnittelija, joka suosi englantilaista rokokoota ja uusklassista tyyliä.

Tuotanto
--------

Chippendale saapui Lontooseen 1749 ja julkaisi suunnitelmistaan kirjan nimeltä *The Gentleman and Cabinet Maker's Director*. Siitä julkaistiin kolme painosta; ensimmäinen vuonna 1754, uusintapainos vuonna 1755 ja lopulta uusittu ja laajennettu painos vuonna 1762, jolloin Chippendalen kuvitetut suunnitelmat alkoivat näyttää merkkejä uusklassismista. Chippendale oli enemmänkin kuin pelkkä puuseppä. Hän oli myös sisustussuunnittelija, joka neuvoi sisustuskankaiden ja huoneen värisommittelun valinnassa. Hän työskenteli aluksi verhoilija James Rannien kumppanina ja myöhemmin tämän avustajan, Thomas Haigin, kanssa. Chippendalen valmistamien ylellisten huonekalujen suunnittelun ja taiteellisen johtajuuden hän piti tiukasti omissa käsissään.

Vuonna 1978 Christopher Gilbert pystyi tunnistamaan yli kuudenkymmenen tunnetun asiakkaan joukosta kaksikymmentäkuusi dokumentoitua toimeksiantoa, joista pystyttiin tunnistamaan Chippendalen valmistamia säilyneitä kalusteita. Monet niistä sijaitsivat yhä aristokraattisissa taloissa, joihin ne oli alun perinkin valmistettu. Chippendale teki yhteistyötä kalustaen Robert Adamin suunnittelemia sisustuksia Brocket Hallilla Hertfordshiressä, ja Melbourne Housessa Lontoossa lordi Melbournelle sir William Chambersin kanssa (n. 1772-75).

Chippendalen työpajaliikettä jatkoi hänen poikansa Thomas Chippendale nuorempi (1749-1822/23), joka suosi myöhempiä uusklassista ja regencytyyliä. Konkurssi ja jäljelle jääneen varaston loppuunmyynti St. Martin's Lanen tiloilla vuonna 1804 ei päättänyt firman viimeisintä vaihetta kun nuorempi Chippendale toimitti kalusteita sir Richard Colt Hoarelle Stourheadiin vuoteen 1820 asti.

Chippendalen tuottamia huonekaluja muistuttavia kopioita tuotettiin Dublinissa ja Philadelphiassa sekä Lissabonissa, Kööpenhaminassa ja Hampurissa. Sekä Katariina Suuri että Ludvig XVI omistivat Directorin ranskankielisen version kopioita. Englantilaisen käsityöläisyyden kansansankarina Chippendalelle on omistettu luonnollista kokoa oleva patsas muiden arvohenkilöiden joukossa, joka koristaa Victoria and Albert Museumin julkisivua Lontoossa.

Chippendalen suosio
-------------------

Chippendalen suunnittelemat huonekalumallit tulivat uudelleen erittäin suosituiksi 1800-luvun puolivälin ja loppupuolen välillä. Hänen nimensä omaksuttiinkin tarkoittamaan koko tyylilajia. Jälleenmyyjät puhuivat jo "kiinalaisesta Chippendalesta", "goottilaisesta Chippendalesta" ja jopa "irlantilaisesta Chippendalesta". Monet näistä myöhemmistä malleista liittyvät vain löyhästi hänen alkuperäisiin konsepteihinsa. Chippendalelle omistettu patsas ja muistolaatta ovat Prince Henry’s Grammar Schoolin ulkopuolella Manor Squarella hänen kotikaupungissaan Otleyssä, Leedsin lähellä, Yorkshiressä.

Lähteet
-------

1. ↑  Newman, Gerald; Brown, Leslie Ellen (toim.): *Britain in the Hanoverian Age, 1714-1837: An Encyclopedia*, s. 122. Routledge, 1997. ISBN 978-0815303961. (englanniksi)
2. ↑  Edwards, Ralph; Jourdain, Margaret: *Georgian Cabinet-Makers, c. 1700–1800*, s. 88. London: Routledge, 1955. (englanniksi)
3. ↑  Gilbert, Christopher: *Life and Work of Thomas Chippendale*, s. xvii. MacMillan, 1978. (englanniksi)

Aiheesta muualla
----------------

* Kuvia tai muita tiedostoja aiheesta **Thomas Chippendale** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Tšekki
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |